Formulė E

Formulė E (angl. FIA Formula E Championship) – atvirų ratų automobilių čempionatas. Jame dalyvauja tik elektra varomi lenktyniniai automobiliai.

 Istorija 
2012 m. lapkričio mėnesį buvo užsakyti 42 elektriniai automobiliai, kuriems variklius, pavarų dėžes ir elektroniką tieks Formulės 1 McLaren ekipa.Formula E orders 42 Cars from Spark Racing Technology 

2012 m. gruodžio mėnesį Italijos sostinė Roma tapo pirmuoju miestu Europoje ir antru pasaulyje po Rio de Žaneiro paskelbusiu apie Formulės E lenktynių organizavimą savo trasoje.Rome signs up for Formula E

2013 m. kovo 8 d. FIA paskelbė preliminarų pirmojo sezono lenktynių tvarkaraštį – pagal jį lenktynės vyks 10 miestų: Londone, Romoje, Los Andžele, Majamyje, Pekine, Putradžajoje, Buenos Airėse ir Rio di Ženeire.FIA Formula E Preliminary 2014 Calendar Presented to the FIA  Liepos mėnesį prie čempionato rengėjų prisidėjo Bankokas ir Berlynas.Berlin announced as tenth host city for FIA Formula E Championship

2013 m. gegužės 15 d. FIA paskelbė informaciją apie pirmąjį Formulės E automobilį. Jį gamins prancūzų įmonės Spark Racing Technology ir Renault, tad jis bus pavadintas „Spark-Renault SRT 01E“. Pakabą automobiliui ruoš italų įmonė Dallara, o padangas gamins Michelin kompanija. Lenktynių metu padangas keisti bus draudžiama, tad jos bus pagamintos taip, kad atlaikytų visą lenktynių distanciją.Official Tyre Supplier: Michelin  Skaičiuojama, kad automobilis pasieks 100 km/val greitį per 3 sekundes, o ribotas didžiausias greitis sieks 225 km/val. Ribota variklio galia bus 200 kw, iš kurių 67 bus galima naudoti tik specialių lenkimų metu.Specification: Spark-Renault SRT_01E  Viešumoje automobilis buvo pademonstruotas rugsėjo 10 d. Frankfurto automobilių parodoje.Formula E unveils new Spark-Renault SRT_01E at Frankfurt Motor Show 

2013 m. rugsėjo 27 d. FIA moto sporto taryboje buvo paskelbtas pirmojo sezono tvarkaraštis. Jame atsirado trys nauji miestai – Monakas, Punta del Estė ir Honkongas. Tuo tarpu Roma, Rio di Ženeiras ir Pekinas buvo įrašyti į kandidatų sąrašą kitiems sezonams.FIA Formula E Championship unveils provisional 2014/2015 calendar 

Siekiant sumažinti išlaidas komandoms joms leista savo automobilius parduoti dar dvejoms kitoms ekipoms. Šių sandorių suma ribojama iki 350 000 eurų.Alan Interviews Alejandro Agag, Formula E Presentation

2014 m. rugsėjo 12 d. oficialiu čempionato partneriu buvo paskelbta BMW kompanija. Jos naujieji elektriniai automobiliai BMW i8 ir BMW i3 yra naudojami atitinkamai saugos ir lydinčiuoju automobiliu.BMW becomes official vehicle partner to Formula E 

2018 m. kovo 6 d. buvo pristatytas naujas antros kartos F-E automobilis Spark SRT05e. Jo didžiausia galia siekia 250 kW, lenktynėse – 200 kW. Maksimalus pasiekiamas greitis – 280 km/val, įsibėgėjimas iki 100 km/val – 2,8 s.Next generation Formula E Car breaks cover in Geneva

 Taškų sistema 
 Vieta  1   2   3   4   5   6   7   8   9   10   Pole   Greičiausias ratas  Taškai 25 18 15 12 10 8 6 4 2 1 3 1

 Lenktynių formatas 
Visos lenktynių dalys (treniruotė, kvalifikacija ir lenktynės) vyksta vieną dieną, siekiant taupyti lėšas.Event Format  2014 FIA FORMULA E SPORTING REGULATIONS

 Treniruotės 
Prieš kiekvieną etapą vyksta dvi laisvos treniruotės. Pirmoji trunka 45 minutes, antroji – 30 min. Jų metu kiekvienas lenktynininkas galės naudotis dvejais automobiliais ir pilna įmanoma galia – 200kw / 270AG.

 Kvalifikacija 
Kvalifikacija prasideda po valandos nuo paskutinių treniruočių pabaigos. Kvalifikacija burtų keliu dalinama į 4 grupes po 5 automobilius. Iš viso ši sesija trunka ne ilgiau 90 minučių. Kiekviena grupė ratams įveikti turi 10 minučių.

Kvalifikacijos metu lenktynininkas gali naudoti tik vieną komandos automobilį su maksimalia 250 kW galia.

 Lenktynės 
Lenktynių startas duodamas praėjus ne mažiau 3 valandoms po kvalifikacijos pabaigos. Lenktynių trukmė - 45 min. plius vienas ratas. Lenktynėms visų automobilių galia ribojama iki 200 kW.

Praėjus 15 minučių po lenktynių starto yra paskelbti penki lenktynininkai, gavę daugiausia sirgalių balsų „FanBoost“ sistemoje. Šie trys lenktynininkai turės teisę papildomai panaudoti vienkartinį galios padidinamą 5 sekundėms iki 200 kW.

Lenktynės prasideda įprastu stovimu startu.

Nuo penktojo sezono lenktynėse naudojama naujas "Atakos režimas". Lenktynininkai gauna papildomą 25 kW galią pravažiavę specialiu ruožu. Šio ruožo ilgis ir vieta yra paskelbiama tik prieš pat lenktynes, kad komandos negalėtų jo įskaičiuoti į savo lenktynių strategiją.Formula E confirms details of unique boost mode 

 Čempionato įskaita 
Čempionato pabaigoje pagal iškovotus taškus apdovanojami asmeninės ir komandinės įskaitos nugalėtojai. Taškai skiriami pirmiems 10 finišavusių (25-18-15-12-10-8-6-4-2-1). Taip pat už pole poziciją skiriami trys taškai, o už greičiausią ratą - 1 taškas (jei finišuota pirmame dešimtuke).

 Sustojimai techninėje zonoje 
Iki 2017-2018 m. sezono lenktynėse dalyviai turėjo atlikti vieną privalomą sustojimą. Jo metu lenktynininkai privalėjo pakeisti automobilius. Padangų keitimas įmanomas tik joms prakiurus.

Nuo 2018 m. sezono pradėtas naudoti antros kartos Spark SRT05e modelis ir lenktynėse automobilio keitimo procedūros nebeliko.

 Nugalėtojai 
 Sezonas Čempionas Komanda čempionė Lenktynininkas Komanda Automobilis Komanda Automobilis 2014–15  Nelson Piquet Jr.   NEXTEV Team China Racing  Spark-Renault SRT_01E   e.dams Renault  Spark-Renault SRT_01E 2015–16  Sébastien Buemi   Renault e.dams  Spark-Renault Z.E 15   Renault e.dams  Spark-Renault Z.E 15 2016–17  Lucas di Grassi   ABT Schaeffler Audi Sport  Spark-ABT Schaeffler FE02  Renault e.Dams  Spark-Renault Z.E 16 2017–18  Jean-Éric Vergne   Techeetah  Spark-Renault Z.E 17  Audi Sport Abt Schaeffler  Spark-Audi e-tron FE04 2018–19  Jean-Éric Vergne   DS Techeetah  Spark-DS E-Tense FE 19  DS Techeetah  Spark-DS E-Tense FE 19 2019–20  António Félix da Costa   DS Techeetah  Spark-DS E-Tense FE 19  DS Techeetah  Spark-DS E-Tense FE 19 2020–21  Nyck de Vries   Mercedes-EQ  Mercedes-Benz EQ Silver Arrow 01  Mercedes-EQ  Mercedes-Benz EQ Silver Arrow 01 2021–22  Stoffel Vandoorne   Mercedes-EQ  Mercedes-EQ Silver Arrow 02  Mercedes-EQ  Mercedes-EQ Silver Arrow 02

 Šaltiniai 

Kategorija:Formulė E